Adɛn Nti na Wɔfrɛ Yesu Onyankopɔn Ba?
Nea Bible ka
Onyankopɔn nni yere a ɔne no awo mma. Nanso ɔno ne Ɔbɔadeɛ. Biribiara a nkwa wom no, ɔno na ɔbɔe. (Adiyisɛm 4:11) Ɛno nti, Adam a ɔyɛ onipa a Onyankopɔn dii kan bɔɔ no no, wɔfrɛ no “
Onyankopɔn ba.” (Luka 3:38) Afei nso, Bible kyerɛkyerɛ sɛ Onyankopɔn na ɔbɔɔ Yesu. Enti wɔsan frɛ Yesu “
Onyankopɔn Ba.”
Onyankopɔn bɔɔ Yesu ansa na ɔrebɔ Adam. Ɔsomafo Paulo kyerɛw Yesu ho asɛm sɛ: “
Ɔno ne Onyankopɔn a wonhu no no suban, abɔde nyinaa mu abakan.” (Kolosefo 1:15) Ansa na wɔrewo Yesu ato mmoa adididaka mu wɔ Betlehem no, na ɔwɔ hɔ dedaadaw. Bible ka sɛ “
n’ase fi tete a enni ano.” (Mika 5:2) Yesu yɛ Onyankopɔn Ba a ɔdii kan bɔɔ no. Enti bere a na wɔnnya nwoo Yesu sɛ onipa wɔ asase so no, na ɔyɛ honhom abɔde wɔ soro. Yesu ankasa kae sɛ: “
Mifi soro.”
SUA PII
ƆWƐN-ABAN
Adɛn na Onyankopɔn Somaa Yesu Baa Asase So?
Learn why Jesus came to the earth and how we still benefit today.
twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn eng_Latn